PAGE  
5

J e g y z ő k ö n y v
Készült a Bácsalmás Város Önkormányzata Képviselő-testületének 2012. február 7-én, 14.00 órai kezdettel, Bácsalmáson, a Polgármesteri Hivatal földszinti kistanácskozójában  megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Bánfi Attila, Nagy Gábor és Turcsányi Csaba képviselők (7);

Kozák Gáborné aljegyző, Snyehola Gézáné mb. gazdasági osztályvezető, Kalmár László beruházási és üzemeltetési ügyintéző, Kerényi Tamás beruházási ügyintéző  és Arnold János  pályázati koordinátor (5); 
Jegyzőkönyvvezető: Susárszki Ferencné testületi ügyintéző;
Távollétét jelezte:  Pálmai Zoltán és dr. Tanács Róbert képviselők (2); 
Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 fő képviselőből 7 fő jelen van (78 %). Tájékoztatásul elmondja, hogy Pálmai Zoltán és dr. Tanács Róbert képviselők jelezték távolmaradásukat. Jegyzőkönyv-hitelesítőknek dr. Bakó Mária Lujza és Turcsányi Csaba képviselőket  javasolja, majd javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza: 
13/2012/II.  07.) Bácsalmás v. öh. 

Jegyzőkönyv-hitelesítők kijelölése 



Határozat 
Bácsalmás Város Önkormányzatának Képviselő-testülete dr. Bakó Mária Lujza és Turcsányi Csaba képviselőket jelöli ki jegyzőkönyv-hitelesítőknek. 

Németh Balázs polgármester megkérdezi, hogy az írásban kiküldött napirendi pontokat illetően van-e más javaslat. 
Tóth Árpád alpolgármester a gróf Széchenyi u. 75. szám alatti háziorvosi rendelő fűtésproblémájáról szeretne szóbeli tájékoztatást nyújtani. 

Németh Balázs polgármester önálló napirendként javasolja felvenni az  alpolgármester által említett témát. 

Bailo Amadou képviselő az egyebekben szeretné kezdeményezni a madarasi elágazáshoz buszváró telepítését. 

Németh Balázs polgármester az említett témákkal kiegészítve bocsátja szavazásra a napirendi pontokat. 

A Képviselő-testület egyhangúlag (7 igen szavazattal) a következők szerint határoz: 

14/2012/II.  07.) Bácsalmás v. öh. 

Napirend megállapítása





Határozat H
Bácsalmás Város Önkormányzatának Képviselő-testülete a 2012. február 7-i rendkívüli ülésén az alábbi napirendi pontokat tárgyalja meg: 

1. 
Bácsalmás város szennyvízcsatornázása és szennyvíztisztítása projekt 
támogatási szerződéskötése
2. Tájékoztató a Gróf Széchenyi u. 75. szám alatti háziorvosi rendelők fűtéssel kapcsolatos problémájáról 

3. Egyebek

3/1. Képviselői kezdeményezés a madarasi elágazáshoz buszváró 
  
telepítésére 
1. napirendi pont 

Bácsalmás város szennyvízcsatornázása és szennyvíztisztítása projekt 
támogatási szerződéskötése

(Az 1. sz. előterjesztés a támogatási szerződéssel együtt  a jegyzőkönyv mellékletét képezi.) 
Németh Balázs polgármester ismerteti az előterjesztés lényegét, és elmondja, hogy a támogatási döntés értelmében a  Backnang utca,  Szabadság utca – Kähny közötti szakasz végén aknával ellátott ingatlanon folytatott tevékenység ipari tevékenységnek minősül. A terület tulajdonosa a bácsalmási Agráripari Zrt., nem bizonyított, hogy ott állandó lakosok által kibocsátott kommunális szennyvíz keletkezik. Emiatt az e célra tervezett csatornaszakasz kiépítése nem támogatható, a Döntéselőkészítő Bizottság költségcsökkentést javasolt. A szennyvíztisztításnál nem elszámolható költségként 14.851.309 Ft került megállapításra. A jelzett összeget saját forrásból kell biztosítani. A Kähny Kft-ig kiépítendő szakasz szintén nem kapott támogatást, de mivel a vízjogi létesítési engedély tartalmazza az említett csatornaszakaszt, javasolja a közbeszerzési ajánlattételi felhívásban külön ajánlati részként megjelentetni, és e szakaszra vonatkozóan külön  árajánlatkérést javasol,  a finanszírozás függvénye a kft-vel folytatandó tárgyalás eredménye.  Személyesen fog egyeztetni a Kähny Kft-vel ezzel kapcsolatban. 
Arnold János pályázati koordinátor véleménye szerint az említett szakasz mindössze 300 méter, amely nem biztos, hogy befolyásolni fogja az indikátorokat. 

Németh Balázs polgármester szerint egyeztetni kell ez ügyben a Kähny Kft-vel. A 14,8 millió Ft bekerülési összegű szakasznál nincs mit tenni, biztosítani kell rá saját forrást. 

Arnold János pályázati koordinátor kiegészítésül hozzáteszi, hogy ipari szennyvíz kibocsátásához nem nyújtanak állami támogatást. 

Bailo Amadou képviselő megkérdezi a polgármestertől, hogy a támogatási szerződés holnapi aláírása előtt tud-e egyeztetni a Kähny Kft-vel. 

Németh Balázs polgármester hozzáteszi, hogy a holnap aláírandó támogatási szerződés nem terjed ki erre a részre. Még egyszer megkérdezi, hogy az említett rész valóban a lakott területen kívül esik-e. 
Arnold János pályázati koordinátor válaszában elmondja, hogy ott nincs lakossági szennyvízkibocsátás, csak ipari. Alaposan körbejárták ezt a témát, de nem sikerült jobb megoldást találni rá. 
Turcsányi Csaba képviselő tájékoztatásul elmondja, hogy a Víziközmű Társulás a lakossági önrész beszedése érdekében kb. 500 háztartásba küldtek ki tértivevénnyel felszólítást, mert ezen ingatlanokból még egyáltalán nem történt befizetés. Eddig kb. 70 levél jött vissza, ezért nem tudja, mi a teendő ebben az esetben. 

Arnold János pályázati koordinátor válaszában elmondja, hogy három át nem vett tértivevényes levél kézbesítésnek számít, ezután be lehet hajtani a tartozást, plusz még rá lehet terhelni az adósra a postaköltséget és a végrehajtás bekerülési összegét is. 

Németh Balázs polgármester megkérdezi, van-e még hozzászólás a támogatási szerződéssel kapcsolatban. 

Nagy Gábor képviselő aziránt érdeklődik, hogy a 14,8 millió Ft rendelkezésre áll-e. 

Németh Balázs polgármester válaszában elmondja, hogy az idei költségvetés kapcsán beszéltek már erről az összegről, amely több évre áthúzódó tételként fog jelentkezni. Szavazásra bocsátja az előterjesztéshez kapcsolódó határozati javaslatot. 

A Képviselő-testület egyhangúlag (7 igen szavazattal) az alábbiak szerint határoz: 

15/2012. (II.  07.) Bácsalmás v. öh. 

Bácsalmás város szennyvízcsatornázása 

és szennyvíztisztítása projekt támogatási 

szerződéskötése






Határozat 

Bácsalmás Város Önkormányzatának Képviselő-testülete felhatalmazza Németh Balázs polgármestert  a Bácsalmás város szennyvízcsatornázása és szennyvíztisztítása” KEOP-1.2.0/09-11-2011-0021 projekt Támogatási Szerződésének  előterjesztés szerinti aláírására.
Határidő: azonnal
Felelős  : Németh Balázs polgármester 

Operatív felelős: Kalmár László beruházási ügyintéző

A határozatról értesül
- kivonattal:  1.  Németh Balázs polgármester 



 2. dr. Keresztury Monika jegyző



 3. Snyehola Gézáné megbízott gazdasági osztályvezető

             4. Kalmár László beruházási és üzemeltetési ügyintéző 
2. napirendi pont 

Tájékoztató a Gróf Széchenyi u. 75. szám alatti háziorvosi rendelők fűtéssel kapcsolatos problémájáról – szóbeli tájékoztató 
Tóth Árpád alpolgármester tájékoztatásul elmondja, hogy az elmúlt héten újabb problémaként jelezte a Kőhidi házaspár a fűtésrendszer nem megfelelő működését. Megkérte a tervezőt, nézze át a rendszert. A szakértő egyrészt megállapította, hogy a fűtésrendszert nem megfelelően működtették, valamint hibaként észlelte, hogy ejtette a nyomást a rendszer vízszivárgás miatt.  Ez utóbbi gond kijavításra került szombaton.  Dr. Kőhidi Csaba másik problémája, hogy túl kicsi a radiátorok felülete. Az elmúlt héten 12  C fok volt a rendelőben, amelyet személyesen is megtapasztalt múlt csütörtökön. Ugyanakkor a váróteremben meleg volt. Valószínűnek tartja, hogy mivel a váróteremben van elhelyezve a termosztát, a sok beteg leheletével segíti a helyiség felmelegedését, amelynek következtében kikapcsol a termosztát. Amikor felcsavarta a hőfokszabályozót 28 C fokra, akkor a rendelőben 19 fok lett. Ezt követően megkérte a háziorvost, hogy a rendelés végén se vegyék vissza a fűtést, amelynek eredményeként pénteken reggel 19 C fok volt valamennyi helyiségben. Így rendeződött a fűtésprobléma. Közben még szigetelési gondot is felvetett dr. Kőhidi Csaba, amelynek Kerényi Tamás beruházási ügyintéző utánanézett, és a padláson tapasztalta annak beépítését. Az orvos elmondása szerint máshol kereste. A 150.000,- Ft értékű radiátorbővítést elvégeztette volna saját költségén dr. Kőhidi Csaba, amelyet nyilvántartásba szeretett volna vetetni azzal, ha valami okból el kellene menniük, akkor az összeget kérné megtéríteni. Tájékoztatásul elmondja, hogy az orvos-házaspár nem szándékozik elmenni a településről, lakóingatlant szeretne építeni, amelyhez tőkére van szüksége. Jelenleg vásárolt egy társasházi lakást. Kérése továbbra is 3 db radiátor felszerelésének engedélyezése, amelyet nyilvántartásba szeretne vetetni. 
Kerényi Tamás beruházási ügyintéző megkérte a fűtésrendszer kiépítését végző cégtől az írásos szakvéleményt ezzel kapcsolatban, de eddig csak a telefonon nyújtott tájékoztatást kapta meg, mely szerint az eddigi rendszerre 5 évig vállalnak garanciát, de a pótlásra nem. 

Tóth Árpád alpolgármester ismételten elmondja, hogy a háziorvos saját költségén szereltetné fel a plusz fűtőtesteket, amelyet amortizációval csökkentett értéken lehetne nyilvántartani. De, ha elveszti a rendszer a garanciát, akkor nem javasolja. 

Kerényi Tamás beruházási ügyintéző megerősíti az alpolgármester által elmondottakat, valóban a fűtési móddal van a gond, amelyet az eddig elhasznált alacsony gázfogyasztás is alátámaszt. Tájékoztatásul elmondja, hogy a pályázatból megvalósult beruházásnál, ha valamit pótlólag be kívánnak építeni, akkor azt jelezni kell a kivitelezőnek, és a pályázat megvalósulását ellenőrző szervnek. 
Bailo Amadou képviselő szerint, ha a magasabb hőfokra felcsavart termosztát következtében megfelelő lett a hőmérséklet, akkor át kell helyezni a hőfokszabályozót. 

Kerényi Tamás beruházási ügyintéző kiegészítésül elmondja, hogy a fűtésszerelő kisegíti a háziorvost egy rádiós termosztáttal, amelyet kedve szerinti helyen helyezhet el. 
Dr. Bakó Mária Lujza képviselő javasolja, hogy a váróteremben lévő radiátort vegyék vissza. 

Németh Balázs polgármester az elhangzottakból úgy ítéli meg, hogy nincs probléma, csak rosszul lett üzemeltetve a fűtésrendszer, ezért javasolja tudomásul venni az elhangzottakat. 

A Képviselő-testület tudomásul vette az elhangzottakat. 

Németh Balázs polgármester megkérdezi Tóth Árpád alpolgármestertől, hogy dr. Kőhidi Csaba visszavonja-e a kérelmét. 

Tóth Árpád alpolgármester tájékoztatásul elmondja, hogy az érintett háziorvos szeretett volna jelen lenni az ülésen, de neki a 14 órai időpont nem felelt meg a délutáni rendelés miatt. Szeretné beindítani a foglalkozás-egészségügyi vizsgálatot, de az ezzel kapcsolatban kért állásfoglalás még nem érkezett meg. Ha megkapja az engedélyt, akkor szívesen látja a Polgármesteri Hivatal dolgozóit ingyenes foglalkozás-egészségügyi vizsgálaton. 

Németh Balázs polgármester szerint meg kell nézni, belefér-e a tevékenység a pályázatban foglaltakba. 

3. napirendi pont 

Egyebek 

3/1. Képviselői kezdeményezés a madarasi elágazáshoz buszváró telepítésére 

(Szóbeli előterjesztés.) 
Bailo Amadou képviselő tájékoztatásul elmondja, hogy a madarasi elágazás környékéről több gyermek jár be busszal iskolába, de nincs fedett buszváró kihelyezve.  Kéri, ha valahol van felesleges, jó állapotban lévő buszváró, akkor azt jó lenne  az említett  részre áthelyezni. 
Turcsányi Csaba képviselő válaszában elmondja, egyeztetett már ez ügyben Városi Orsolya vagyongazdálkodási ügyintézővel, aki megerősítette, hogy a Kossuth utcában lévő két buszváró önkormányzati tulajdonban van, de már nem töltik be funkciójukat, ezért megígéri, intézkedni fog az egyiknek az adott részre történő áthelyezése érdekében. 
Németh Balázs polgármester köszöni a megjelentést, mivel egyéb bejelentés nincs, az ülést 14 óra 45 perckor berekeszti. 

 K. m. f.







     Dr. Keresztury Monika jegyző távollétében 

Németh Balázs  




Kozák Gáborné  

                      
polgármester 





aljegyző 

Dr. Bakó Mária Lujza 




Turcsányi Csaba 

képviselők, jegyzőkönyv-hitelesítők 

PAGE  

